PI પી.આર. રામાણી અને ટીમની તપાસમાં એવી વિગત ખુલી છે કે, અશોક જાડેજાના ભાણેજ અને તેલાવના પ્રવીણ રાઠોડે માતાજીની કૃપાથી દોઢગણી રકમ આપતો હોવાનું કહી એજન્ટો થકી જ્ઞાતિના લોકો પાસેથી જ રોકાણ મેળવવાનું શરૂ કર્યું હતું. વીસે’ક દિવસ પહેલાં જ શરૂ થયેલા કૌભાંડની જાણકારી મળતાં જ સરખેજ પોલીસે સમયસર કાર્યવાહી કરીને આ કૌભાંડને આગળ વધતું અટકાવ્યું છે. સરખેજ પોલીસે પકડી પાડેલા તેલાવ ગામે રહેતા પ્રવીણ લક્ષ્મીચંદ રાઠોડ, સરખેજમાં રહેતા વિનોદ સુરતીભાઈ રાઠોડ અને નરોડા પાટીયામાં રહેતા ગાયત્રીબહેન શાંતિલાલ દીદાવાલાને આજે અદાલતે ત્રણ દિવસના પોલીસ રિમાન્ડ પર સોંપ્યા છે.